

**Δ Ε Λ Τ Ι Ο Τ Υ Π Ο Υ**

**15ο ΔΙΕΘΝΕΣ ΦΕΣΤΙΒΑΛ**

**ΠΑΡΑΔΟΣΙΑΚΟΥ ΧΟΡΟΥ & ΜΟΥΣΙΚΗΣ**

**31/8 – 3/9**

**Τετραήμερο εκδηλώσεων**

**ΔΗΜΟΤΙΚΟ ΣΧΟΛΕΙΟ ΓΕΦΥΡΑΣ**

**ΏΡΑ ΕΝΑΡΞΗΣ 20:30**

**ΕΙΣΟΔΟΣ ΕΛΕΥΘΕΡΗ**

Ο Πολιτιστικός Σύλλογος Γέφυρας «ΜΕΤΡΕΣ ΣΩΖΟΥΠΟΛΗ» υπό την αιγίδα της **Περιφέρειας Κεντρικής Μακεδονίας** και σε συνεργασία με το **Κέντρο Πολιτισμού Περιφέρειας Κεντρικής Μακεδονίας,** τον Δήμο Χαλκηδόνος και την Μητροπολιτική Ενότητα Θεσσαλονίκης της Περιφέρειας Κεντρικής Μακεδονίας διοργανώνουν το **«Διεθνές Φεστιβάλ Παραδοσιακού Χορού & Μουσικής»** που θα πραγματοποιηθεί από **Πέμπτη 31 Αυγούστου έως και Κυριακή 3 Σεπτεμβρίου** στον αύλειο χώρο του Δημοτικού Σχολείου Γέφυρας.

Πρόκειται για τη **μεγαλύτερη μουσικοχορευτική εκδήλωση** με **διεθνή χαρακτήρα** του **Ν. Θεσσαλονίκης** και πρωταγωνιστές την παράδοση, τα ήθη και τα έθιμα κάθε γωνιάς του κόσμου, όπως αυτά παρουσιάζονται από τις συμμετέχουσες καλλιτεχνικές ομάδες.

Το Φεστιβάλ αποτελεί το σημαντικότερο πολιτιστικό γεγονός της Δυτικής Υπαίθρου της Θεσσαλονίκης, καθώς συγκεντρώνει πλήθος επισκεπτών από την ευρύτερη περιοχή της Θεσσαλονίκης και όχι μόνο, μιας και έχει καθιερωθεί και αναγνωριστεί για την ποιότητα και το θέαμα που προσφέρει.

Φέτος στο πρόγραμμα θα παρουσιαστούν παραδοσιακές μουσικοχορευτικές ομάδες από **Λατινική Αμερική, Βαλκάνια, Δυτική Ευρώπη και φυσικά Ελλάδα.** **Συνολικά 250 χορευτές** και μουσικοί θα βρίσκονται στη Γέφυρα για να μας χαρίσουν ένα φαντασμαγορικό θέαμα.

Η Φετινή διοργάνωση θα έχει επετειακή μορφή λόγω της **«τριπλής επετείου»** για τη συμπλήρωση **15 χρόνων Διεθνούς Φεστιβάλ, 45 χρόνων λειτουργίας του Πολιτιστικού Συλλόγου Γέφυρας «ΜΕΤΡΕΣ ΣΩΖΟΥΠΟΛΗ» και 100 χρόνων από την έλευση των πρώτων προσφυγικών ροών που έθεσαν τις βάσεις για ανοικοδόμηση της σημερινής Γέφυρας Θεσσαλονίκης.**

Ώρα έναρξης: **20.30**

**ΕΙΣΟΔΟΣ ΕΛΕΥΘΕΡΗ**

**ΟΡΓΑΝΩΣΗ ΠΑΡΑΓΩΓΗΣ:**



**ΣΥΝΔΙΟΡΓΑΝΩΣΗ:**





**ΧΟΡΗΓΟΙ ΕΠΙΚΟΙΝΩΝΙΑΣ:**

ΕΡΤ3, 102 FM, 9.58 FM, ΕΡΤ ΣΕΡΡΕΣ, TV100, FM 100, FM 100.6, ΜΑΚΕΔΟΝΙΑ, MAKTHES.GR, ΤΥΠΟΣ ΘΕΣΣΑΛΟΝΙΚΗΣ, PARALLAXI, ΜΑΚΕΔΟΝΙΑ, MAKTHES.GR, ΤΥΠΟΣ ΘΕΣΣΑΛΟΝΙΚΗΣ, PARALLAXI, POLIS MAGAZINO, THESSTODAY, THES.GR, CITYPORTAL, KARFITSA, COSMOPOLITI.COM, ΚΟΥΛΤΟΥΡΟΣΟΥΠΑ, METROPOLIS95.5, VELVET 96.8, ZOO 90.8, METROSPORT, REPUBLICRADIO.GR, TRANZISTOR, GRTIMES.GR, VORIA.GR, V WOMAN, REAL, OPEN, DION, AVATONPRESS, StellasView.gr, Palmos 96.5

πληροφορίες: **www.kepo.gr**

**2310 602599**